RESOLUCIÓN do 8 de outubro de 2009, da Dirección Xeral de Saúde Pública e Planificación, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 23/10/2009

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos, e no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que vai celebrar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social, e de Agricultura do Ministerio de Medio Ambiente, e Medio Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Sanea Control, S.L.
3. Data: os días 2, 3, 4 e 5 de novembro de 2009.
4. Lugar de realización: Sindicato Labrego Galego. Rúa Virxe do Portal, 11. 32400 Ribadavia (Ourense).
5. Número de prazas: quince (15) alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo anexo.
9. Programa:
Ver referencia pdf "20800D001P007.PDF"
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, no caso de superalas, expedirá o certificado correspondente co que poderá solicitar á Dirección Xeral de Saúde Pública e Planificación da Consellería de Sanidade o carné de aplicador/manipulador de biocidas, nivel básico.
Santiago de Compostela, 8 de outubro de 2009.
Sagrario Pérez Castellanos
Directora xeral de Saúde Pública e Planificación
ANEXO
Ficha de solicitude de inscrición
Curso para a capacitación de aplicadores/manipuladores de produtos biocidas. Nivel básico.
Entidade organizadora: Sanea Control, S.L.
Datas: os días 2, 3, 4 e 5 de novembro de 2009.
Lugar de celebración do curso: Sindicato Labrego Galego. Rúa Virxe do Portal, 11. 32400 Ribadavia (Ourense).
Duración: vinte (20) horas teórico-prácticas e unha (1) hora de avaliación.
Horario: das 16.00 ás 21.15 horas.
Nº de prazas: quince (15) alumnos.
Presentación de solicitudes: enviarase a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda. da Mahía 106, baixo, Bertamiráns-Ames, 15220 A Coruña. Teléfono: 981 88 69 24/639 60 63 81, fax: 881 24 29 45, correo electrónico: saneacontrol@yahoo.es
Data límite de presentación de solicitudes: ata o día 13 de outubro de 2009.
Criterio de selección: por rigorosa orde de recepción da solicitude.
Ver referencia pdf "20800D002P007.PDF"